b'\n_START_ARTICLE_\nSpawn\n_START_PARAGRAPH_\nSi Spawn ay isang kathang-isip na karaketer na superhero na lumalaboas kada buwan sa aklat na komiks na may kaparehong pangalan na nilalathala ng kompanyang Amerikano na Image Comics. Nilikha ni Todd McFarlane, unang lumabas ang karakter sa Spawn #1 (Mayo 1992). Nakaranggo ang Spawn bilang ika-60 sa talaan ng magasin na Wizard na Top 200 Comic Book Characters of All Time, bilang ika-50 sa talaan ng magasin na Empire na The 50 Greatest Comic Book Characters, at bilang ika-36 sa talaan ng IGN na 2011 Top 100 Comic Book Heroes._NEWLINE_Nagkaroon ng mga spin-off na komiks ang serye, kabilang ang Angela, Curse of the Spawn, Sam & Twitch, at ang mangang Hapon na Shadows of Spawn. Naisapelikula ang Spawn noong 1997 na pinamagatan din na Spawn at si Michael Jai White ang gumanap na Spawn. Mayroon din isang seryeng animasyon sa HBO na may pamagat din na Spawn na pinalabas mula 1997 hanggang 1999. At muli magkaroon ng reboot na pelikula na inaasahang lalabas sa 2019 na pagbibidahan nina Jamie Foxx and Jeremy Renner, kasama ang isa pang kasunod na seryeng animasyon.'